text: Unge påkørte betjent
  25 april 2011 kl. 12.48
  Sydøstjyllands Politi efterlyser to unge mennesker, der i aftes ved 19.20-tiden påkørte en motorcykelbetjent.
  Det skete, da betjenten ville stoppe dem i forbindelse med en fartrazzia i Vamdrup. De var to på én knallert, og kun den ene bar styrthjelm.
  De unge fortsatte og påkørte betjenten.
  Han væltede omkuld og slog hovedet i asfalten.
  Efter en tur på Kolding Sygehus er betjenten dog udskrevet igen uden alvorlige kvæstelser. Det oplyser Radio VLR. 
  Den scooter, drengene kørte på, blev senere på aftenen fundet. Men politiet har ikke noget signalement af gerningsmændene. 
  Politiet hører gerne fra nogen, der ved noget.
  Politiet har tlf. 114.
  